- मशाल जुलूस निकाल जताया विरोध, Sonebhadra News In Hindi -amar Ujala बेहतर अनुभव के लिए अपनी सेटिंग्स में जाकर हाई मोड चुनें।
Sonebhadra मशाल जुलूस निकाल जताया विरोध
{"_id":"63-80223","slug":"Sonbhadra-80223-63","type":"story","status":"publish","title_hn":"\u092e\u0936\u093e\u0932 \u091c\u0941\u0932\u0942\u0938 \u0928\u093f\u0915\u093e\u0932 \u091c\u0924\u093e\u092f\u093e \u0935\u093f\u0930\u094b\u0927","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
रेणुकूट। नगर में स्थित औद्योगिक संस्थानों में व्याप्त अनियमितताओं को लेकर श्रमिक संगठनों ने मशाल जुलूस निकाल कर विरोध जताया। चाचा लाल बहादुर कालोनी से मशाल जुलूस निकाला गया जो मस्जिद तक गया और गांधी मैदान में आकर सभा के रूप में तब्दील हो गया। सभा में नगर पंचायत अध्यक्ष व श्रमिक नेता अनिल सिंह ने कहा कि नगर में स्थित फैक्ट्ररियों में श्रम कानूनों का जम कर उल्लंघन हो रहा है। संविदा श्रमिकों का भरपूर शोषण किया जा रहा है। निर्धारित मजदूरी का वितरण न करके मनमानी मजदूरी बांटी जा रही है। बार-बार किए जा रहे आंदोलनों का कोई प्रभाव नहीं पड़ रहा है। पूर्व में हजारों श्रमिकों का जुलूस निकाला गया था जो पिपरी में स्थित उपश्रमायुक्त कार्यालय तक गया था। उस वक्त उपश्रमायुक्त को जो ज्ञापन सौंपा गया था उस पर आज तक कोई कार्रवाई नहीं हुई। उपश्रमायुक्त कार्यालय भी इनके इशारे पर काम कर रहा है। अगर इसी प्रकार मजदूरों की बातें अनसुनी की गई तो सारे मजदूर लामबंद होकर उग्र प्रदर्शन को मजबूर हो जाएंगे। सभा में वसीम खान, चंदन, प्रदीप सहित भारी संख्या में श्रमिक मौजूद रहे।